الوضع الحالي لي كيعرفو العالم والمغرب حتى هو، بسباب انتشار فيروس كورونا، خلا جميع المشاريع ديال التصوير يتوقف، ودابة المركز السينمائي والتلفازات وحتى شركات الإنتاج كتقلب على حل باش تصور شي حاجة تعرض في شهر رمضان. شركات الإنتاج متخوفة لا يبقى الوضع مطول، وما غادي تلقى التلفزة ما تعرض في رمضان بسبب توقف التصوير لي مفروض كيكون شهرين قبل رمضان بشكل مكثف. هادشي علاش حسب مصادر “كود” الجهة الوصية قالت أنها ممكن تصور سيتكومات وبرامج لشهر رمضان مع اتخاذ الاحتياطات اللازمة. لحدود الساعة مازال المركز السينمائي باعتباره الجهة الوصية كيقلب على طريقة باش يتم تصوير بعض البرامج والسيتكومات لرمضان، خصوصا أن حالة الطوارئ تقدر تسالا يومين فقط قبل دخول رمضان، ولا تقدر تزيد، داكشي غادي يكون حسب الوضع الوبائي في المغرب. 
كورونا. واش رمضان هاد العام غادي يدوز بلا برمجة.. المركز السينمائي كيقلب على حل لتصوير البرامج والسيتكومات